Temeljem članka 33. stavka 1. Zakona o udrugama („Narodne novine“ broj 74/14 i 70/17) i članka 8. Odluke o načinu raspodjele sredstava iz Proračuna Općine Šodolovci za 2018. godinu namijenjenih financiranju projekata i programa udruga i organizacija civilnog društva („službeni glasnik Općine Šodolovci“ broj 2/18) općinski načelnik Općine Šodolovci dana 08. veljače 2018. godine raspisuje

**JAVNI NATJEČAJ**

**za financiranje programa i projekata udruga i ostalih organizacija civilnog društva od interesa za opće dobro iz Proračuna Općine Šodolovci za 2018. godinu**

I.

 Raspisuje se natječaj za financiranje programa i projekata udruga građana i organizacija civilnog društva od interesa za Općinu Šodolovci, koji će se financirati iz sredstava Proračuna Općine Šodolovci za 2018. godinu.

II.

 Planirana vrijednost natječaja je 148.000,00 kn.

 Sredstva su po pojedinim Programima raspoređena na slijedeći način:

* za javne potrebe u sportu – 15.000,00 kn, okvirni broj planiranih ugovora: 1
* za javne potrebe u kulturi – 52.000,00 kn, okvirni broj planiranih ugovora: 2
* za ostale javne potrebe – 81.000,00 kn, okvirni broj planiranih ugovora: 5

III.

 Rok za podnošenje prijava traje od 09. veljače 2018. godine do zaključno 12. ožujka 2018. godine.

 **Prijave na natječaj zainteresirane udruge moraju dostaviti u Općinu Šodolovci najkasnije 12. ožujka 2018. do 15:00 sati, bez obzira na način dostave. Prijave poslane poštom također moraju biti dostavljene u Općinu Šodolovci najkasnije do 12. ožujka 2018. do 15:00 sati.**

IV.

 Udruge građana koje se prijavljuju na natječaj moraju ispuniti sljedeće uvjete:

* da su upisane u registar udruga koji se vodi kod Ministarstva uprave
* da su upisane u registar neprofitnih organizacija koji se vodi kod Ministarstva financija
* da su uskladile statut s odredbama Zakona o udrugama
* da imaju sjedište na području Općine Šodolovci ili da provode programe i aktivnosti na području Općine Šodolovci odnosno od posebnog značaja za Općinu Šodolovci

V.

 Uz prijave na natječaj udruge su dužne Općini Šodolovci dostaviti:

* financijsko izvješće o utrošku sredstava za 2017. godinu, ako su im isplaćivana sredstva iz proračuna Općine Šodolovci (na obrascu financijskog izvješća *OBRAZAC 6* te ispunjeno *izvješće PROR-POT*) dostupno na [www.sodolovci.hr](http://www.sodolovci.hr)
* financijski plan za 2018. godinu

**NAPOMENA: Za projekte/programe realizirane u 2017. godini udruge nisu dužne dostavljati OBRAZAC 5 – opisno izvješće, ali će opisno izvješće morati dostaviti za programe/projekte koje će provoditi u 2018. godini.**

**Udrugama koje se prijave na natječaj, a ne dostave financijska izvješća za prethodnu godinu neće se odobriti sredstva i njihova će prijava biti odbijena.**

**Financijska izvješća o utrošku sredstava za 2017. godinu (OBRAZAC 6 i obrazac PROR POT) dostavljaju se odvojeno od prijave na natječaj.**

VI.

Javni natječaj se raspisuje za sljedeća područja financiranja programa i projekata udruga građana:

* javne potpore u sportu
* javne potpore u kulturi
* potpore lovačkim/ribolovačkim udrugama
* potpore udrugama koje promiču interese i zaštitu nacionalnih manjina
* potpore vjerskim/religijskim organizacijama
* potpore ostalim udrugama civilnog društva

Popis projektnih aktivnosti nije konačan, već samo ilustrativan te će se odgovarajuće aktivnosti koje pridonose ostvarenju općih i specifičnih ciljeva natječaja, a koje nisu navedene u prethodnom stavku ovog natječaja, također uzeti u obzir za moguće financiranje.

Bez obzira na konačnu ocjenu prijavljenih programa i aktivnosti, Općina Šodolovci pridržava pravo odobriti sredstva u okviru planiranih proračunskih sredstava ili razmjerno umanjiti sredstva svim korisnicima.

VII.

Prednost pri odabiru imat će udruge koje imaju sjedište na području Općine Šodolovci i svojim programima i projektima:

* uključuju rad volontera
* omogućavaju uspostavljanje novih veza u zajednici (među ljudima koji inače ne bi bili povezani)
* uvode nove pristupe i daju pozitivan primjer za rješavanje zajedničkih problema
* sadrže realan odnos troškova i očekivanih rezultata

VIII.

 Sve zainteresirane udruge moraju svoje programe i projekte prijaviti na *OBRASCU 1 –* *Prijavnica za financiranje programa i projekata udruga građana iz Proračuna Općine Šodolovci u 2018. godini*.

 Sastavni dio ovog javnog natječaja su *Upute za prijavitelje* te ostali popratni obrasci objavljeni uz tekst ovog javnog natječaja na službenoj web stranici Općine Šodolovci [www.sodolovci.hr](http://www.sodolovci.hr).

IX.

Popunjeni *OBRAZAC 1- Prijavnica* s prilozima dostavlja se u zatvorenoj i zapečaćenoj omotnici preporučenom poštanskom pošiljkom ili osobno na adresu:

**Općina Šodolovci**

**Ive Andrića 3**

**Šodolovci, 31216 Antunovac**

**s naznakom: „NE OTVARAJ – PRIJAVA NA NATJEČAJ ZA UDRUGE“**

 Kod osobne dostave, prijavitelju se izdaje potvrda o zaprimljenoj prijavi na natječaj.

 **Bez obzira na način dostave, krajnji rok za dostavu prijava u Općinu Šodolovci je 12. ožujka 2018. do 15:00 sati. Dan predaje pošti ne smatra se predajom u roku, ako prijava stigne nakon krajnjeg, gore navedenog roka za dostavu prijave.**

 **Zakašnjele prijave neće se razmatrati.**

X.

 Sve udruge koje se prijave na javni natječaj bit će obaviještene o rezultatima odabira programa i projekata koji će se financirati sredstvima iz Proračuna Općine Šodolovci za 2018. godinu, a rezultati natječaja također će se objaviti na mrežnim stranicama Općine Šodolovci: [www.sodolovci.hr](http://www.sodolovci.hr)

KLASA: 402-05/18-01/1

URBROJ: 2121/11-18-4

Šodolovci, 08. veljače 2018. OPĆINSKI NAČELNIK:

 Dipl. ing. Mile Zlokapa